Хөхтүрүүт хөмрөг

Хөхтүрүүт хөмрөг, Emberiza spodocephala , нь Хөмрөгийнхөн овгийн шувуу юм.

Тэд Сибирийн өмнөд хэсэг, Монгол, Хятад ба Японы хойд зүгээр нутаглана. Нүүдлийн шувуу бөгөөд Энэтхэг, Хятадын өмнөд хэсэгт өвөлждөг. Ховор тохиолдолд хэрмэл байдлаар баруун Европт таарна.

Энэхүү шувуу нь ой тайгын гол горхитой газар амьдарж газар, эсвэл модонд үүрээ засах ба 4-5 өндөг гаргана. Ангаахайгаа тэжээх үедээ хорхой шавьж авлах ба бусад үед ургамлын үрээр хооллодог. Өвөлжихдөө усны ойролцоох тариалангийн талбай, бут сөөгтэй задгай газар амьдарна.

 Гадаад төрх 
Хөхтүрүүт хөмрөг цагаанхүзүүт хөмрөгтэй хэмжээгээр адил буюу 16 см орчим урт. Үржлийн улиралд эрэгчин хөмрөг нүд, хошууны хооронд шар ногоон, хар холилдсон бараан саарал толгойтой байна. Нуруун хэсэг нь хар судалтай бор өнгөтэй. Өвөр хэсэг нь шардуу цагаан ба бор бидэртэй. Хошуу нь ягаан юм.
Эмэгчин болон залуу шувууд нь тод өнгө алаглаагүй, нуруун хэсэг нь цагаан шаргал өнгөтэй ба тод бор судлуудтай. 

 Цахим холбоос 

Ангилал:Хөмрөгийнхөн
Ангилал:Монгол орны шувууд